kardosdrur/scandi-wiki huggingface dataset:
Rosenkrantz Gods

Rosenkrantz Gods (ty. Gut Rosenkrantz) er en herregård i det nordlige Tyskland, beliggende i Gettorp Sogn ved landsbyen Schinkel i Sydslesvig ca. 20 km. vest for Kiel. 

Godset hed oprindelig Schinkel ligesom den nærliggende landsby. Historien kan føres tilbage til 1200-tallet, hvor ejeren Nicolaus de Schinkel nævnes i 1284. I de følgende århundreder var godset ejet af medlemmer af flere fremtrædende adelsslægter som Rantzau, Ahlefeldt og Brockdorff. I 1828 blev godset erhvervet af dr. jur. Robert Eduard Weber. Han havde i 1824 ægtet Axeline Louise Sophie Rosenkrantz, og hun var besidder af penge-fideikommis på 174.000 rigsdaler, som var oprettet efter ophævelsen af stamhuset Søbysøgård på Fyn. Det var for disse midler, at Weber efter kongelig bevilling kunne erhverve godset Schinkel. Straks efter overtagelsen blev godset omdøbt til Rosenkrantz. Robert Weber blev 1862 af hertug Ernst 1 af Sachsen-Coburg og Gotha optaget i den friherrelige stand med navnet friherre Weber von Rosenkrantz.

Ejerliste (ikke komplet) 
 1284 Nicolaus Schinkel
 1337 Lyder Schinkel
 1358 Hartvig Schinkel
 ca. 1512-ca. 1520 Claus Breide
 ca. 1520-1535 Catharine von Ahlefeldt (enke)
 1535-1571 Christopher Rantzau
 1571-1575 Christopher Rantzaus arvinger
 1575-? Otto Rantzau
 ?-1638 Dorothea von Buchwaldt (enke)
 1638-1656 Dorotheau Rumohr (datterdatter)
 1656-1684 Cai von Ahlefeldt (sønnesøn)
 1684-1727 Anna Catharine von Ahlefeldt (datter)
 1727-1781 Henrik Frederik Brockdorff (søn)
 1781-1784 Cai Rantzau (søstersøn)
 1784-1786 Josias Jensen
 1786 Christian og Georg Bruyn
 ca. 1790 Christian Bruyn (eneejer)
 1809-1828 Caroline von Klöcker (datter)
 1828-1876 Robert og Axeline Weber von Rosenkrantz
 1876-1901 Axel Weber von Rosenkrantz (søn)
 1901-1944 Richard Weber von Rosenkrantz (søn)
 1944-? Ingeborg Arnold (datter)

Kilder 
 Danske slotte og herregårde bind 20: Slotte og herregårde syd for grænsen. Kbh. 1968.

Herregårde i Slesvig-Holsten
Slægten Rosenkrantz
Schøning

Schøning er navnet på flere slægter.

En fra Tyskland stammende slægt Schøning føres tilbage til Johann Mathias Schøning (gift 1741) i Hamburg, hvis søn, købmand og lodsinspektør i Helsingør Johan Ulrik Schøning (1744-1792) var fader til kommandant på Bornholm, oberst Peter Henrik Schøning (1787-1866); af dennes sønner skal nævnes oberst Vilhelm Erhard Theodor Schøning (1814-1885), oberst Carl Frederik Schøning (1816-1877), oberst Valdemar Schøning (1824-1889), oberst Otto Albert Schøning (1826-1901) og distriktslæge i Sorø Rudolf Schøning (1819-1901).

En anden, formentlig fra Ebeltoft stammende norsk slægt, Schøning, hvis stamfader Jacob Eliasen Schøning eller Ebeltoft (ca. 1641-ca. 1724) var gårdejer på Tjeldøen; han var fader til sognepræst i Vågan Elias Schøning (død 1738), til handelsmand Andreas Schøning (ca. 1680-1740) og til Apollona Schøning (1694-1784), der ved sit ægteskab med købmand på Grøtøy Oluf Hartvigsen (1656-1746) bragte navnet over til den endnu i Norge blomstrende Grøtøy-slægt Schøning. Andreas Schøning var fader til historikeren, gehejmearkivar Gerhard Schøning (1722-1780), til sorenskriver Claus Ursin Schøning (1730-1768) og til Anne Schøning, der 1743 ægtede Møller Oluf Woll, hvis søn landinspektør Andreas Woll Schøning (1747-1813) videreførte navnet; hans descendens drog til Danmark.

Se også 
 Schiønning

Kilder 
 Albert Fabritius, "Schøning", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 F.E. Hundrup, Stamtavle over Slægten Borgen, 3. udgave, 1877.
 J. Schøning, Nordlandsslegten Schøning i 360 aar, 1928.

Slægter fra Danmark
Estagel

Estagel () er en by og kommune i departementet Pyrénées-Orientales i Sydfrankrig.

Byen ligger rent geografisk i landskabet Fenouillèdes, men hører historisk til det catalansk-talende Roussillon.

Geografi 
Estagel ligger ved floden Agly, 25 km vest for Perpignan.

Historie 
Området omkring Estagel har været beboet siden forhistorisk tid. I nabokommunen Tautavel er der fundet spor af mennesker for 450.000 år siden. I Estagel er de ældste tegn på mennesker fra perioden 35.000 til 10.000 fvt. I kommunen findes også levn fra romerne, visigoterne og maurerne.

Estagel nævnes første gang i pavelige bulletiner fra 951 og 1119, hvor det angives at byen tilhører abbediet Lagrasse ca. 50 km mod nord.

I perioden mellem 1258 (Corbeil-traktaten) og 1659 (Pyrenæerfreden) var Estagel beliggende i Aragonien og Spanien helt op af grænsen til Frankrig. Det var en urolig periode, hvor egnen flere gange blev passeret af franske og spanske hære. I 1639 generobrede Frankrig byen, hvis borgere gjorde stor modstand.

Siden Pyrenæerfreden har byen været mere rolig.

Den kendte astronom og politiker François Arago blev født i Estagel i 1786.

Demografi

Udvikling i folketal

Kilder

Eksterne henvisninger 

 Pyrénées Catalanes  (fransk)

Byer i Pyrénées-Orientales
Gale Brewer

Gale Arnot Brewer (6. september 1951) er medlem af New York City Council for det demokratiske parti og repræsenterer Upper West Side og den nordlige del af Clinton på Manhattan.

Karriere 

Brewer studerede ved Columbia University og Bennington College og tog derpå en MPA-grad fra Harvards John F. Kennedy School of Government.

Fra 1975-1978 var Brewer tidsplanlægningschef for Mary Anne Krupsak, den tidligere viceguvernør for New York. Fra 1978-1990 var hun stabschef for Ruth Messinger. Derpå var hun fra 1990-1994 direktør for New York City Office of Federal Relations i New York under David Dinkins' embedsperiode. Fra 1994-1998 var hun næstkommanderende Public Advocate for Intergovernmental Affairs under Mark J. Green.

Brewer var derefter projektleder for New Yorks nonprofit-projekter og samarbejdede med Telesis Corporation, som er et privat selskab, der bygger billige boliger. Hun var medlem af Manhattans lokalråd 7 og formand for staten New Yorks afdeling af National Women's Political Caucus. I 2000 blev hun nævnt af Daily News som nummer 20 af "50 New Yorkere at holde øje med i 2001".

Brewer blev valgt til New Yorks byråd og indtrådte i det i 2002. Ved hvert nyt valg i henholdsvis 2003, 2005 og 2009 fik hun over 80% af de afgivne stemmer.

Brewer har været medvirkende til at få talrige love gennemført, herunder lovgivning, som beskytter tjenestefolk, en lov som opretter Broadband Advisory Committee, en lov om oprettelse af et elektronisk registreringssystem for dødsfald, to love med det formål at udrydde graffiti og forhindre uønskede opklæbninger samt lovgivning, som foreskriver, at byens officielle udgivelser skal være tilgængelige via internettet.

Udvalgsarbejde 

Brewer var formand for teknologiudvalget for regeringsanliggender fra 2002-2009 og er nu formand for udvalget for offentlige driftsopgaver.

Blandt de øvrige udvalg, som byrådsmedlem Brewer er medlem af, er: Ældreforsorg; økonomi, velfærdsudvalget, udvalget for højere undervisning; bolig- og byggeudvalget, udvalget for mental sundhed; teknologi; transport og havne. Desuden er hun medformand for sit partis gruppe fra Manhattan, sidder i byrådets budgetlægningsgruppe og er medlem af arbejdsgruppen for forretningsordenen.

Foruden dette var Brewer medlem af staten New Yorks "Universal Broadband Initiatives" aktionsgruppe for digitale færdigheder og samfundsinvolvering og med i en undergruppe om retshåndhævelse og mægling under New Yorks statsadvokats arbejdsgruppe for fast ejendom. Hun har også siddet i biblioteksrådgivningsudvalget for Foundation Center og i udvalget for informationsteknologi og kommunikation under National League of Cities.

For tiden er hun medlem af bestyrelsen for Eleanor Roosevelt Legacy Committee og er med i rådgivningsgruppen for John Jay College of Criminal Justice og for William E. Macaulay Honors College. Endelig har Gale også en bestyrelsespost i New York Academy of Medicines ældreomsorg.

Familie 
Brewer er gift med Cal Snyder. De har adopteret adskillige børn.

Kilder

Eksterne henvisninger 

 New York City Council: District 6 – Gale Brewer
 Gale Brewers venner

Politikere fra USA
Liz May

Elizabeth "Liz" Nicola Holst May (født 27. juli 1983 i Luxembourg) er en kvindelig atlet fra Luxembourg, der konkurrerer i triatlon. Hun deltog i den olympiske triatlon ved 2004, med en 17. plads og en samlet tid på 2,08,29,22 og 2008, med en 41. plads og en samlet tid på 2,07,55,58. Årets sportskvinde i Luxembourg 2004–2007 samt 2009. Hun blev 2011 verdensmester i Aquatlon, efter sølvmedaljer både 2003 og 2004.

May er af dansk afstamning og vandt som medlem af Sparta Atletik DM 10 km landevej 2010. 

May blev uddannet på Europaskolen i Luxembourg.

Kilder 
 Profile

Eksterne henvisninger 
 Liz May´s hjemmeside
 

Personer fra Luxembourg (by) 
Triatleter fra Luxemburg
Langdistanceløbere fra Danmark
Atleter fra Sparta Atletik
Aquatlon
Karen Axelsdatter Movat

Karen Axelsdatter Movat (født ca. 1630 på Tysnes i Vestlandet, død 1675) var en norsk adelsdame. Hun var datter af Axel Movat og Karen Bildt. Da hendes broder døde i en duel med en slægtning, blev hun arving til faderens store godsbesiddelse og således regnet for Norges rigeste arving. Hun giftede sig med den danske adelsmand Ludvig Rosenkrantz, og parret slog sig ned i Kvinnherad. Der byggede et lille slot, som manden efter hendes død fik ophøjet til Baroniet Rosendal.

Eksterne henvisninger 
 Om Karen Movat 
 Artikel i Norsk biografisk leksikon

Nordmænd i 1600-tallet
Ejlby Kirke

Ejlby Kirke ligger i landsbyen Ejlby ca. 6 km SØ for Bogense (Region Syddanmark). Indtil kommunalreformen i 2007 lå det i Søndersø Kommune (Fyns Amt) og indtil kommunalreformen i 1970 lå det i Skovby Herred (Odense Amt).

Kor og skib er opført i romansk tid af granitkvadre over profileret dobbeltsokkel med hjørnehoveder. Koret har haft apsis. Korets vestparti er opført af rå kamp over glat sokkel og er formodentlig noget yngre. I sengotisk tid blev apsis nedrevet og korets østmur fik spidsbuevindue, samtidig blev tårnet og våbenhuset opført. Bygningen blev istandsat 1929-30.

Kirken fik indbygget krydshvælv i sengotisk tid. Altertavlen er fra 1781. Prædikestolen er fra 1609. Bag orglet står en figursten over Vilh. Oldeland (død 1566) og hans hustru Hilleborg Daa (død 1612).

Den romanske granitfont er af Djurslandstypen og tillægges Horder

Eksterne kilder og henvisninger 

 Ejlby Kirke  på nordenskirker.dk
 Ejlby Kirke  på KortTilKirken.dk
 Ejlby Kirke på danmarkskirker.natmus.dk (Danmarks Kirker, Nationalmuseet)

Kirker i Nordfyns Kommune
Kirker i Fyens Stift
Kirker i Odense Amt
Børkop Motor Sport

Børkop Motor Sport (BMS), er en motorcross-klub hjemhørende i Børkop.
Klubben blev etableret den 21. maj 1976 af en gruppe unge motorcykel-entusiaster, som lejede en gammel grusgrav, sydøst for Børkop, hvor den første motorcross-bane blev anlagt, men banen kunne ikke godkendes.

I 1977 etablerede klubben sig med en bane ved Sønderskoven, som stadig anvendes (2011).

Ekstern henvisning 
 BMS hjemmeside

Motorsport i Danmark
Idrætsforeninger i Danmark
Vejle Kommune
Boston kvæleren

Boston Kvæleren (originaltitel: The Boston Strangler) er en amerikansk film fra 1968 instrueret af Richard Fleischer. Denne film er baseret på en sand historie.

Medvirkende 
 Tony Curtis – Albert DeSalvo
 Henry Fonda – John S. Bottomly
 George Kennedy – Det. Phil DiNatale
 Mike Kellin – Julian Soshnick
 Hurd Hatfield – Terence Huntley
 Murray Hamilton – Det. Frank McAfee
 Jeff Corey – John asgeirsson
 Sally Kellerman – Dianne Cluny
 William Marshall – Atty. Gen. Edward W. Brooke
 George Voskovec – Peter Hurkos
 Leora Dana – Mary Bottomly
 Carolyn Conwell – Irmgard DeSalvo
 Jeanne Cooper – Cloe
 Austin Willis – Dr. Nagy
 Lara Lindsay – Bobbie Eden 
 William Hickey – Eugene T. O'Rourke
 Alex Rocco – Detective at Apartment of Victim #10
 James Brolin – Det. Sgt. Phil Lisi
 John Cameron Swayze – T.V. Narrator
 George Furth – Lyonel Brumley

Eksterne henvisninger 
 

Film instrueret af Richard Fleischer
Amerikanske film fra 1968
Kriminalfilm fra USA
Film baseret på virkelige begivenheder
Lars Bill Lundholm

Lars Bill Lundholm (født 15. september 1948 i Enskede, Stockholm) er en svensk forfatter.

Lundholm er mest kendt for at have skrevet og instrueret Tv-serien Skærgårdsdoktoren, som før 2011, har været sendt to gange på dansk Tv på henholdsvis DR1 og TV2.

Derudover er Lars Bill Lundholm blevet meget kendt for sin krimiromanserie på fire bøger om den haltende kriminalkommisær Axel Hake.

Film og Tv-serier af Lars Bill Lundholm 
 1997 – Skærgårdsdoktoren
 1996 – Zonen
 1993 – Blueprint
 1990 – Apelsinmannen
 1987 – Träff i helfigur
 1987 – Lysande landning
 1987 – I dag röd
 1987 – Hästens öga
 1983 – Andra dansen

Bibliografi 
 So long, Isabelle, Stockholm : Wahlström & Widstrand, 1987, .
 Skärgårdsdoktoren: den första sommaren, Stockholm : Forum, 1998, .
 Skärgårdsdoktoren: kräftor och kvällsdopp, Stockholm : Forum, 1999, .
 Östermalmsmordene, Stockholm : Forum, 2002, .
 Södermalmsmordene, Stockholm : Forum, 2003, .
 Kungsholmsmordene, Stockholm : Forum, 2005, .
 Gamla Stan-mordene, Stockholm: Lind & Co, 2009, .

Krimiforfattere fra Sverige
Romanforfattere fra Sverige
Manuskriptforfattere fra Sverige
Svensksprogede forfattere fra Sverige
Gate Gourmet

Gate Gourmet er en catering-virksomhed for lokale og internationale luftfartsselskaber, med hovedkvarterer i Zürich Lufthavn og i Kloten, Schweiz. Selskabet har rødder i det tidligere Swissair, og har overtaget det danske catering-selskab Aerochef..

Gate Gourmet er et datterselskab til det børsnoterede Gategroup, der har hovedkontor i Zurich. Det blev grundlagt i 1992, og er for nuværende, 2011, verdens største uafhængige leverandør af catering-produkter til luftfartsselskaber, internationalt. 

I Danmark overtog Gate Gourmet flykøkkenet Aerochef, der tidligere vare ejet af Sterling Airways.

Ekstern henvisning 

 Gate Gourmet Hjemmeside

Catering- og foodservicevirksomheder
Fødevarevirksomheder fra Schweiz
Kandis (nisse)

Kandida 'Kandis' Kristtjørn er en fiktiv karakter, skabt af Martin Miehe-Renard, og kendt fra de danske julekalendere Alletiders Nisse (1995), Alletiders Julemand (1997), Pyrus i Alletiders Eventyr (2000), samt filmen Pyrus på pletten (2000). Kandis er en nisse og portrætteres af Christiane Bjørg Nielsen.

Kandis optrådte for første gang i TV 2s julekalender Alletiders Nisse i 1995, som var en selvstændig efterfølger til den succesfulde Alletiders Jul (1994).

Referencer 

Fiktive personer fra Danmark
Pyrus
Gyldengrød

von Gyldengrød (tidligere Guttenborg) er en fiktiv karakter, skabt af Martin Miehe-Renard, og kendt fra de danske julekalendere Alletiders Jul (1994), Alletiders Nisse (1995), Alletiders Julemand (1997), Pyrus i Alletiders Eventyr (2000), samt filmen Pyrus på pletten (2000) og Pyrus i Alletiders Show (2009). Gyldengrød  er en nisse og portrætteres af Paul Hüttel. 

Gyldengrød optrådte for første gang i TV 2s julekalender Alletiders Jul i 1994, som blev en så stor succes at tre yderligere julekalender-efterfølgere og en spillefilm blev skabt. 

Karakteren var i Alletiders jul navngivet Guttenborg, men skiftede i den efterfølgende kalender, Alletiders nisse navn til (von) Gyldengrød under påskud af at han var blevet adlet til nisse af fornem rang for sin lange tro tjeneste i nissernes sag. Reelt set er efternavnet "Guttenborg" et beskyttet familienavn, som familien ikke ønskede blev brugt som navn til en nisse i en julekalender.

Referencer 

Fiktive personer fra Danmark
Pyrus
Bompas (Pyrénées-Orientales)

Bompas (på Catalansk: Bompàs) er en by og kommune i departementet Pyrénées-Orientales i Sydfrankrig. Siden 60'erne er byens befolkning steget kraftigt på grund af dens beliggenhed tæt på Perpignan.

Geografi 
Bompas ligger på Roussillon-sletten ved floden Têt kun 6 km nordøst for Perpignan. Nærmeste byer er mod nordvest Pia (2 km) og mod øst Villelongue-de-la-Salanque (5 km).

Navn 
Byen nævnes første gang i 1153 under navnet Malpas, som betyder dårlig passage. Det antages, at den har ligget på den antikke vej mellem Salses og Ruscino og at vadestedet over Têt, har været vanskeligt at passere. I 1268 kaldes byen Bonopassu og senere Bonpàs – god passage. Formentligt har man bygget en bro over floden i mellemtiden, men det er også muligt, at byens indbyggere blot har valgt et mere indbydende navn.

Historie 
Fra det 12. århundrede tilhørte byen tempelridderne indtil deres opløsning i 1312. Herefter blev Bompas overdraget til Hospitalsordenen, som den var underlagt helt til den franske revolution.

Før revolutionen ernærede byen sig primært ved hvededyrkning. Det var efter kongelige direktiver, for man ønskede at bruge den bedste jord til produktion af korn. Efter revolutionen blev jorden primært udnyttet til vin og frilandsgartneri. I 1907 åbnede et vinkooperativ - det andet i Frankrig - i Bompas.

Siden starten af 1970erne har Bompas udviklet sig fra at være en landsby til en moderne forstad til Perpignan.

Demografi

Udvikling i folketal

Kilder

Eksterne henvisninger 

 Pyrénées Catalanes 
 Bompas, Insee

Byer i Pyrénées-Orientales
Amanda Jacobsen

Amanda Nyholm Jacobsen (født 19. juni 1967 i Iran) er en tidligere administrerende direktør i Gate Gourmet.

Hun blev bortvist fra selskabet i 2011, da en intern efterforskning viste at hun havde begået bedrageri for en værdi af 22 mio. CHF over en tre-årig periode. Under den efterfølgende straffesag i Københavns Byret erkendte hun i marts 2011 at have begået bedrageri og dokumentfalsk for et beløb på 120 mio. DKK, og blev ved byrettens dom straffet med fængsel i 3½ år.
 Ved ankesagen i Østre Landsret blev straffen skærpet til 4½ års fængsel.

I forbindelse med opsigelsen, er det i pressen blevet fremført, at hun opnåede stillingen blandt andet ved at angive fejlagtige oplysninger på sit CV. Hun er efter det oplyste, iransk krigsflygtning, og kom til Danmark som 17-årig. Hendes rigtige navn er angiveligt Amanda Abromamsen.

I oktober 2010 flyttede ægteparret til Zürich i Schweiz.
Ifølge Ekstra Bladet har Amanda Jacobsen været tæt på at tage sit eget liv, men hendes mand Jesper Nyholm Jacobsen talte hende fra selvmord. I stedet blev det manden selv der begik selvmord. Kort efter bedraget blev opdaget, tog han sit eget liv på en byggeplads i Bruxelles.

Hun har siden fået job som kirketjener i Sankt Pauls Kirke (København).

Kilder 

Erhvervsfolk fra Danmark
Erhvervskvinder
Negativt rum

Det negative rum i kunst er rummet omkring og mellem emnerne i et billede. Negativt rum kan være mest tydeligt, når rummet omkring et emne, og ikke emnet selv, danner en interessant eller kunstnerisk relevant form, og sådant rum er lejlighedsvis brugt til kunstnerisk virkning som den "rigtige" genstand for et billede. Brugen af negative rum er et centralt element i kunstnerisk komposition. Det japanske ord " ma" bliver undertiden brugt i denne sammenhæng, for eksempel i havedesign  

I et sort-hvid billede er et emne normalt afbildet i sort og rummet omkring det er tomt (hvidt), derved bliver det en silhuet af emnet. Byttes farverne imidlertid om, så rummet omkring motivet er sort og motivet i sig selv er tomt, er virkningen at det negative rum bliver tydeligt, idet det danner former rundt om emnet. Dette kaldes "figur-grund perception" (Rubins vase).

Elementer i et billede, der distraherer opfattelsen af emnet, eller i tilfælde af fotografi, objekter i samme fokusplan, betragtes ikke som negative rum. Negative rum kan bruges til at skildre et emne i en valgt medium ved at vise alt omkring emnet, men ikke emnet i sig selv. Brug af negative rum vil producere en silhuet af emnet. 

Brugen af lige så meget negativt rum i en komposition – for at afbalancere det positive rum – anses af mange som godt design. Dette grundlæggende og ofte oversete princip i design giver øjet et "sted at hvile", en øgning af en kompositionens appel på en subtil måde. Udtrykket bruges også af musikere til at angive stilhed i et stykke musik. 

Det kan være et vanskeligt begreb at forstå. Et værktøj, der anvendes af lærere i kunst i undervisning om positive og negative rum, blev udbredt i bogen Drawing on the Right Side of the Brain af Betty Edwards. I øvelsen kopierede studerende fra en tegning eller et foto vendt på hovedet. Fordi billedet er vendt på hovedet, behøver eleverne ikke umiddelbart genkende objekter i billedet. De er i stand til at give lige stor opmærksomhed til de positive og negative former. Resultatet er ofte en meget mere præcis tegning.

Reference 

Kunstens teknikker
Saleilles

Saleilles (på Catalansk: Salelles) er en by og kommune i departementet Pyrénées-Orientales i Sydfrankrig.

Geografi 
Saleilles ligger på Roussillon-sletten kun 7 km sydøst for Perpignan centrum. Den lille flod Réart løber umiddelbart syd om byen. Nærmeste byer er mod nord Cabestany (4 km), mod øst Saint-Nazaire (5 km), mod sydøst Alénya (4 km), mod syd Théza (2 km) og mod sydvest Villeneuve-de-la-Raho (5 km).

Historie 

Saleilles nævnes første gang i 844 under navnet Salellas.

I 927 nævnes en kirke. Den er formodentligt blevet ødelagt under saracenernes invasion i 1017 for i 1024 blev den genopbygget. Denne bygning er det nuværende kapel Saint-Etienne.

Kirken Saint-Etienne blev påbegyndt i 1884, som erstatning for det gamle kapel, der var i forfald og som havde stået uden præst siden revolutionen. Den blev finansieret af en lokal velgører. Byggeriet begyndte dog for alvor først i 1894. Da velgøreren døde i 1911 havde hun ikke efterladt penge nok til færdiggørelsen, så tårnet er aldrig blevet bygget færdigt. Samme år blev Saleilles et kirkesogn og en præst ansat. Den nye kirke taget i brug i 1913.

I 1923 blev Saleilles udskilt fra Cabestany som en selvstændig kommune.

Demografi

Udvikling i folketal

Kilder

Eksterne henvisninger 

 Saleilles.net 
 Pyrénées Catalanes 

Byer i Pyrénées-Orientales
Teglværksbroen

Teglværksbroen er en 97 meter lang klapbro mellem Sluseholmen og Teglholmen i Københavns Sydhavn. Broen er designet af Hvidt Arkitekter og ISC Rådgivende Ingeniører. Den åbnede i 2011 med to kørebaner til biler samt cykelstier og fortove på begge sider. Det er den første kombinerede bil-, cykel- og gangbro over havneløbet, siden Kalvebodbroen blev bygget i 1987. 

Broen krydser Teglværksløbet, der fører ind til den gamle lergrav, der i dag er Teglværkshavnen, som broen har navn efter. Selve broklappen er bygget i ét stykke på 20 x 20 meter i Gdańsk, Polen. Herfra blev den sejlet til København, hvor montagearbejdet blev færdiggjort i 2010. 

Finansieringen stod Københavns Kommune og private grundejere for.

Eksterne henvisninger 
 Teglværksbroen, ny vejbro mellem Sluseholmen og Teglholmen  på Københavns Kommunens hjemmeside.

Broer i København
Kongens Enghave
Etableret i 2011
Vejbroer i Danmark
Klapbroer
Pia

Pia (på Catalansk: Pià) er en by og kommune i departementet Pyrénées-Orientales i Sydfrankrig.

Byen er en gammel landbrugsby, som siden 1970'erne er vokset kraftigt på grund af dens nærhed til Perpignan.

Pia er mest kendt for sit rugby league hold, som blev nationale mestre i 2013.

Geografi 
Pia ligger på Roussillon-sletten kun 6 km nordøst for Perpignan centrum. Andre nabobyer er mod sydøst Bompas (2 km), mod nordvest Rivesaltes (5 km) og mod nordøst Claira (5 km).

Floden Agly danner kommunegrænsen mod nord til Rivesaltes og Claira.

Historie 
Byen nævnes første gang i 901 under navnet Villa Appiano. I det 14. århundrede kaldes byen Apià og først i det 17. århundrede bruges det nuværende navn Pià. Navnet Villa Appiano tyder på, at byen er vokset op omkring en romersk villa.

Kirken Saint-Cyr nævnes første gang i 991, som hørende til biskoppen i Elne. Den er blevet ombygget og genopbygget flere gange, sidste gang i 1879.

Demografi

Udvikling i folketal

Sport 
Rugby league-klubben Salanque Méditerranée Pia XIII har vundet det nationale mesterskab i 1995, 2006, 2007 og 2013. Klubben spiller sine hjemmekampe på Stade Daniel-Ambert med plads til 4.500 tilskuere.

Kilder

Eksterne henvisninger 

 Pyrénées Catalanes - Pia 
 Salanque Méditerranée Pia XIII  

Byer i Pyrénées-Orientales
BMS

BMS har flere betydninger:
 Basketballklubben BMS – en basketballklub i lokalområdet Ballerup-Måløv-Skovlunde
 Børkop Motor Sport – en motorcross-klub hjemhørende i Børkop
 Battery management system - batteristyresystem til genopladelige batterier/akkumulatorer.
 BMS A/S – dansk kran- og liftudlejningsvirksomhed